Nakanas (miestas)

Nakanas () – miestas Nagano prefektūros šiaurėje, Japonijoje. Gyventojų 46 tūkst. (2008 m. duomenys). Miestas įkurtas 1954 m. liepos 1 d.

Miesto apylinkėse plačiai vystomas žemės ūkis. Miestas garsėja savo užaugintais aukštos kokybės vaisiais ir daržovėmis, tarp kurių yra Fudži obuoliai, Kyohō vynuogės ir kt. Taip pat žinomas ir dėl čia gausiai auginamų įvairių rūšių rožių. Kas dvejus metus Ippongi parke vykstantis rožių festivalis pritraukia daug turistų.

Po Nagano prefektūroje vykusių 1998 m. žiemos olimpinių žaidynių miestas pradėjo sparčiai augti. 2005 m. prie jo buvo prijungtas Tojotos kaimas.

 Klimatas 
Vasaros karštos ir drėgnos, temperatūra viršija 30 °C, tuo tarpu žiemos šaltos ir snieguotos, temperatūra siekia apie −10 °C.

 Miesto simboliai 
Oficiali miesto gėlė yra puikusis bijūnas, medis – naminė obelis (Malus domestica), paukštis – tundrinė žvyrė.

Kategorija:Nagano prefektūros miestai